एक तरफ हम खाने के स्थानो, कैंटीनों, शादी-विवाह जैसे अवसरों और रेस्ट्रोरेन्ट आदि में बड़ी मात्रा में खाने की बरबादी हर रोज देखते है, दूसरी तरफ अनेकों लोग अपने दोनों समय की रोटी जुटा पाने में असमर्थ हैं. मुस्तफा हाश्मी ने एक दिन इस तथ्य को बहुत करीब से देखा. हाश्मी याद करते हुए बताते हैं " मै एक दिन सैंडविच खरीदने गया तो मैंने देखा कि एक व्यक्ति पास के गंदे नाले से पानी पीने की कोशिश कर रहा है. यह एक दिल हिला देने वाला दृश्य था. मैंने जब बात की तो उसने बताया की वो 14 दिनों से उस ने खाना नहीं खाया है, और कमजोरी की वजह से वह स्वयं एक गिलास पानी भी भर पाने में असमर्थ है. हाश्मी जो कि इस समय वी आइ एफ़ कॉलेज में इन्जीनीरिंग अंतिम वर्ष के छात्र हैं, ने इस समस्या के समाधान के लिए कुछ करने का निश्चय किया. और इसके लिए उन्होंने "ग्लो टाइड" नामक संगठन की स्थापना की. यह एक गैर-मुनाफे वाला स्वैक्षिक संगठन है जो कि बर्बाद हो रहे खाने को इकठ्ठा करके शहर के भूखे लोगों के बीच बाँटता है. "ग्लो टाइड" का काम करने का तरीका ऐसा है कि वो रेस्ट्रोरेन्ट, समारोह स्थलों और कैंटीनों से बचा हुआ खाना इकठ्ठा कर के उसे पैक करके भूखे और निराश्रय लोगों के बीच में बाँट देता है. यह पिछले छ माह से कार्यरत है और वर्तमान में लगभग 125-150 लोगों को खाना मुहैय्या करा पा रहा है.इस काम में हाश्मी के साथ 6 और लोग जुड़े हुए हैं.